39. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Άριθ. Ε.6512 της 11/12 Μαΐου 1979 (ΦΕΚ Β΄ 465) Περί μετατροπής θέσεων του Π.Δ. 620/78 και συμπληρώσεως της αριθ. Ε.1110/79 αποφάσεως του Υπουργού Εθν. Παιδείας και Θρησκευμάτων. Έχοντας υπόψη: 1.To άρθρ. 20 παρ. 2 του Nόμ. 817/76. 2.Το άρθρ.8 παρ.9 και 10 του Νόμ. 643/77. 3.Το άρθρ. 13 παρ. 3 και 5 της αποφάσεώς μας αρίθ. Ε.1110/1979 (ΦΕΚ109/79 τεύχ.Β΄) 4.Την αριθ.64/22.12.1976 απόφαση του Β΄ Συμβουλίου Συνδιαλλαγής. 5.Τα άρθρ.1 και 2 του Π.Δ. 620/78. 6.Τις ανάγκες της ΣΕΛΕΤΕ σε παιδαγωγικά καταρτισμένο προσωπικό των κλάδων 22 και 24 του Π.Δ. 620/78 καθώς και την ανάγκη εξυψώσεως του λειτουργικού επιπέδου του Προτύπου ΚΕΤΕ της ΣΕΛΕΤΕ. 7.Τις πράξεις αριθ. 11/79 και 12/79 του Δ.Σ. της ΣΕΛΕΤΕ και αριθ. 9/79 και 10/79 του Υπηρεσιακού Συμβουλίου της ΣΕΛΕΤΕ, αποφασίζουμε: Άρθρ.1.-1.Οι ακόλουθες κενές οργανικές θέσεις εκπαιδευτικών των Κλάδων 22 και 24 του Π.Δ. 620/1978 μετατρέπονται ως εξής: α)Η μία κενή οργανική θέση του κλάδου 22, ειδικότητας Πολιτικού Μηχανικού εξειδικευμένου στην Παιδαγωγική, σε θέση μηχανολόγου ή ηλεκτρολόγου ή Μηχανολόγου ηλεκτρολόγου εξειδικευμένου στην Παιδαγωγική του ιδίου κλάδου. β)Οι 2 κενές οργανικές θέσεις του Κλάδου 22, ειδικότητας πτυχιούχων Ανωτάτων Παιδαγωγικών Σχολών, σε θέσεις ειδικότητας πτυχιούχου Πανεπιστημιακής Σχολής ειδικευμένου στην Παιδαγωγικήν του ιδίου Κλάδου. γ)Από τις 2 κενές οργανικές θέσεις του Κλάδου 24, η μία σε θέση πτυχιούχου Νομικής ή Ανωτάτης Σχολής Οικονομικών Επιστημών εξειδικευμένου στην Παιδαγωγική του ίδιου κλάδου και η άλλη, σε θέση πτυχιούχου Ιατρικής ή Ανωτάτης Γεωπονικής σχολής ή Βιοχημικού ή βιολόγου εξειδικευμένου στην Παιδαγωγική του ιδίου Κλάδου. 2.Μεταξύ των πτυχίων Παιδαγωγικών σπουδών που προβλέπονται για το διορισμό σε θέσεις του Κλάδου 24 του Π.Δ. 620/78 περιλαμβάνονται και τα πτυχία των διδασκαλείων Μέσης και Δημοτικής Εκπαιδεύσεως, των Παιδαγωγικών Ακαδημιών και της ΠΑΤΕΣ της ΣΕΛΕΤΕ. Άρθρ.2.-1.Μειώνεται κατά 4 ώρες το ωράριο εβδομαδιαίας υποχρεωτικής διδασκαλίας που προβλέπει το άρθρ. 13 παρ. 2 της αριθ. Ε.1110/79 αποφάσεώς μας για τους εκπαιδευτικούς των κλάδων 24, 25, 26,του Π.Δ. 620/78 και όλων των Κλάδων του Π.Δ. 770/78, πλην των Διευθυντών των ΚΕΤΕ, Λυκείων και Σχολής και των Προϊσταμένων τμημάτων των οποίων το ωράριο μειώνεται κατά 2 ώρες. 2.Οι εκπαιδευτικοί όλων των Κλάδων του Π.Δ. 770/78, επειδή υπηρετούν σε πρότυπο ΚΕΤΕ, έχουν και τις ακόλουθες υποχρεώσεις, επί πλέον αυτών που προβλέπει το άρθρ. 13 παρ. 5 της αριθ. Ε.1110/79 αποφάσεώς μας. α)Υποχρεούνται κατά τη διδασκαλία να εφαρμόζουν πάντα τις επιστημονικές αρχές της διδακτικής μεθοδολογίας προς εξυπηρέτηση του σκοπού του ΚΕΤΕ/ΣΕΛΕΤΕ ως συγκροτήματος προσηρτημένων προτύπων σχολικών μονάδων για την πρακτική άσκηση των σπουδαστών ΠΑΤΕΣ και ΑΣΕΤΕΜ. β)Οφείλουν να προπαρασκευάζουν ειδικά τη διδακτέα ύλη και να συγκεντρώνουν και οργανώνουν κατάλληλα τα διδακτικά και εποπτικά μέσα (προγραμματισμένη διδασκαλία, φύλλα διδασκαλίας ή έργου, τεστς, χρήση εποπτικών μέσων ή μηχανημάτων ή εργαλείων κ.λ.π.) για την άρτια εκπλήρωση του ανωτέρω σκοπού του προτύπου ΚΕΤΕ. γ)Πρέπει να δέχονται στις τάξεις τους εκπαιδευομένους σπουδαστές της ΠΑΤΕΣ και της ΑΣΕΤΕΜ να συζητούν μαζί τους τα παρουσιαζόμενα διδακτικά προβλήματα, να τους βοηθούν στην σύνταξη των εκθέσεών τους, να τους παρακολουθούν, να τους κατευθύνουν και να τους εποπτεύουν κατά την άσκησή τους ως βοηθών, πραγματοποιώντας παράλληλα 2 πρότυπες διδασκαλίες ανά διδακτικό εξάμηνο. δ)Υποχρεούνται να συμμετέχουν σε κοινές εκπαιδευτικές συνεδριάσεις με εκπαιδευτικούς της ΠΑΤΕΣ και της ΑΣΕΤΕΜ για θέματα σχετικά με τη διεξαγωγή των Πρακτικών ασκήσεων Διδασκαλίας και τη βελτίωση του επιστημονικού επιπέδου παροχής των γνωστικών αντικειμένων κατά τη διδασκαλία στο Πρότυπο ΚΕΤΕ/ΣΕΛΕΤΕ. ε)Οφείλουν να παρακολουθούν σεμινάρια, κύκλους μαθημάτων ή επιμορφώσεως και να συμμετέχουν σε έρευνες στους τομείς των Επιστημών της αγωγής  και  της  ειδικότητάς  τους, σύμφωνα  με τα (Μετά τη σελ. 516,358)Σελ. 516,359 Τεύχος 723-Σελ. 79 Σχολή Εκπ/τικών Λειτουργών Επαγ/τικής και Τεχνικής Εκπ/σης (Σ.Ε.Λ.ΕΤ.Ε.) 32.Ε.θ.38-39 οριζόμενα με αποφάσεις του Δ.Σ. της ΣΕΛΕΤΕ. 3.Το επίπεδο τηρήσεως των κατά την προηγουμένη παράγραφο υποχρεώσεων από τους εκπαιδευτικούς του Π.Δ. 770/78 πρέπει να αναφέρεται και να συνεκτιμάται ειδικά στις εκθέσεις υπηρεσιακής ικανότητας. 4.Η ισχύς του παρόντος άρθρου αρχίζει από το σχολικό έτος 1979-1980.